CELEX: 62006TO0130
Language: sk
Date: 2007-06-25 00:00:00
Title: Uznesenie Súdu prvého stupňa (prvá komora) z 25. júna 2007. # Drax Power Ltd a iní proti Komisii Európskych spoločenstiev. # Žaloba o neplatnosť - Životné prostredie - Smernica 2003/87/ES - Systém obchodovania s emisnými kvótami skleníkových plynov - Návrh zmeny národného alokačného plánu kvót - Zamietnutie Komisiou - Neprípustnosť. # Vec T-130/06.

Uznesenie Súdu prvého stupňa (prvá komora) z 25. júna 2007 – Drax Power a i./Komisia
      (vec T‑130/06)
      „Žaloba o neplatnosť – Životné prostredie – Smernica 2003/87/ES – Systém obchodovania s emisnými kvótami skleníkových plynov – Návrh zmeny národného alokačného plánu kvót – Zamietnutie Komisiou – Neprípustnosť“
      Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Priama dotknutosť – Kritériá (článok 230 ES; smernica Európskeho parlamentu a Rady 2003/87, článok 9 ods. 1 a 3, a článok 11 ods. 1) (pozri body
         48, 56 – 58)
      
      Predmet
      
         
               Návrh na zrušenie rozhodnutia Komisie K(2006) 426 v konečnom znení z 22. februára 2006 týkajúceho sa návrhu zmeny národného
                  alokačného plánu emisných kvót skleníkových plynov, oznámeného Spojeným kráľovstvom v súlade so smernicou Európskeho parlamentu
                  a Rady 2003/87/ES
               
            Výrok
      
         
                  1.
               
               
                  
               
               
                  	Žaloba sa zamieta ako neprípustná.
               
            
         
                  2.
               
               
                  
               
               
                  	Žalobcovia znášajú svoje vlastné trovy konania, ako aj trovy konania Komisie.